Students Completed: 367
SKU: TE4032-18 Categories: Transportation Engineering, Civil Engineering, Environmental Engineering Polisie en GPF van Elandsbaai hou biddag teen misdaad | Netwerk24
Polisie en GPF van Elandsbaai hou biddag teen misdaad
Die Elandsbaai-polisie saam met die Gemeenskaps Polisiëring Forum (GPF).Foto:
Die Elandsbaai-polisie in samewerking met die gemeenskapspolisiëringsforum (GPF) het Dinsdag 10 Maart ’n biddag in die Verenigende Gereformeerde Kerk in Elandsbaai gehou.
Hierdie geleentheid is ’n inisiatief van die Vredendal-kluster se gemeenskapspolisiëringforum (GPF) en word kwartaalliks in verskeie dorpe gedoen.
Kospakkies word ook by so biddag uitgedeel. Dit word die “ubuntu” genoem, ’n projek wat daargestel is om aan die behoeftiges in die gemeenskap nou en dan ’n kospakkie te oorhandig.
Kospakkies is ook aan die uitgewese behoeftiges in Elandsbaai oorhandig.
Henry Arangie, voorsitter van die Vredendal-kluster se gemeenskaps­polisiëringsforum (GPF) het die woord aan die polisielede sowel as die gemeenskap bedien.
Die boodskap was duidelik: “Ken God in alles wat jy aanpak en doen en Hy sal vir jou deurkom. Ons moet bid vir mekaar.”
Die gebed was ook vir misdaad teen vroue en kinders in die land asook “die boosheid en euwels wat in ons gemeenskappe landwyd heers”.
Gebede het ook uitgegaan aan die manne en vroue in blou wat misdaad bekamp
Ouers is herinner aan hul pligte ten opsigte van ander mense se kinders en om die gesegde – “Jou kind is my kind” – te beklemtoon en kinders is gemotiveer om ouers asook grootmense in die gemeenskap met respek te behandel.
Kapt. Errol Els, die Elandsbaai-polisie se stasiebevelvoerder, het die gedragskode aan die gemeenskap en die polisielede voorgelees.